CELEX: 32019D1999
Language: fi
Date: 2019-11-28 00:00:00
Title: Komission täytäntöönpanopäätös (EU) 2019/1999, annettu 28 päivänä marraskuuta 2019, päätöksen 2005/51/EY muuttamisesta siltä osin kuin on kyse ajanjaksosta, jonka kuluessa torjunta-aineiden tai pysyvien orgaanisten yhdisteiden saastuttamaa maa-ainesta saa tuoda unioniin dekontaminaatiotarkoituksiin (tiedoksiannettu numerolla C(2019) 8555)

2.12.2019   
               
               
                  FI
               
               
                  Euroopan unionin virallinen lehti
               
               
                  L 310/37
               
            
         KOMISSION TÄYTÄNTÖÖNPANOPÄÄTÖS (EU) 2019/1999,
         annettu 28 päivänä marraskuuta 2019,
         päätöksen 2005/51/EY muuttamisesta siltä osin kuin on kyse ajanjaksosta, jonka kuluessa torjunta-aineiden tai pysyvien orgaanisten yhdisteiden saastuttamaa maa-ainesta saa tuoda unioniin dekontaminaatiotarkoituksiin
         (tiedoksiannettu numerolla C(2019) 8555)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 15 artiklan 1 kohdan ensimmäisen alakohdan ensimmäisen luetelmakohdan,
         sekä katsoo seuraavaa:
         
                     (1)
                  
                  
                     Tietyistä kolmansista maista peräisin olevan maa-aineksen tuonti unioniin on direktiivin 2000/29/EY 4 artiklan 1 kohdan nojalla, yhdessä sen liitteessä III olevan A osan 14 kohdan kanssa, kielletty.
                  
               
                     (2)
                  
                  
                     Komission päätöksellä 2005/51/EY (2) annettiin jäsenvaltioille lupa säätää tietyin edellytyksin tilapäisiä poikkeuksia kyseisiin säännöksiin torjunta-aineiden tai pysyvien orgaanisten yhdisteiden saastuttaman maa-aineksen osalta silloin, kun sitä tuodaan dekontaminaatiotarkoituksiin ja kun se on tarkoitettu käsiteltäväksi erityisissä ongelmajätteiden polttolaitoksissa.
                  
               
                     (3)
                  
                  
                     Päätöksen 2005/51/EY liitteen nojalla poikkeusta soveltavien jäsenvaltioiden on ilmoitettava muille jäsenvaltioille ja komissiolle vuosittain yksityiskohtaiset tiedot jokaisesta kyseisen liitteen 3 kohdassa tarkoitetusta maa-aineksen tuonnista alueelleen.
                  
               
                     (4)
                  
                  
                     Eräät jäsenvaltiot ovat pyytäneet kyseisen poikkeuksen säätämiselle annetun luvan voimassaoloajan jatkamista. Jäsenvaltioiden päätöksen 2005/51/EY nojalla toimittamista ilmoituksista käy ilmi, että käytettäessä kyseistä poikkeusta mainitussa päätöksessä vahvistettujen erityisedellytysten noudattaminen riittää estämään haitallisten organismien kulkeutumisen unioniin. Näin ollen kyseisen päätöksen soveltamisalaan kuuluvien toimien tuloksena ei synny kasvinterveysriskiä.
                  
               
                     (5)
                  
                  
                     Sen vuoksi on aiheellista jatkaa poikkeuksen voimassaoloa viidellä vuodella 31 päivään joulukuuta 2024.
                  
               
                     (6)
                  
                  
                     Sen vuoksi päätöstä 2005/51/EY olisi muutettava.
                  
               
                     (7)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Päätöksen 2005/51/EY muuttaminen
            Korvataan päätöksen 2005/51/EY 1 artiklan toisessa kohdassa ilmaisu ”31 päivän joulukuuta 2019” ilmaisulla ”31 päivän joulukuuta 2024”.
         
         
            2 artikla
            Osoitus
            Tämä päätös on osoitettu kaikille jäsenvaltioille.
         
         
            Tehty Brysselissä 28 päivänä marraskuuta 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EUVL L 169, 10.7.2000, s. 1.
         
            (2)  Komission päätös 2005/51/EY, tehty 21 päivänä tammikuuta 2005, luvan antamisesta jäsenvaltioille säätää tilapäisiä poikkeuksia tiettyihin neuvoston direktiivin 2000/29/EY säännöksiin torjunta-aineiden tai pysyvien orgaanisten yhdisteiden saastuttaman maa-aineksen dekontaminaatiotarkoituksiin tapahtuvan maahantuonnin osalta (EUVL L 21, 25.1.2005, s. 21).